**LĒMUMS**

Liepājā

|  |  |
| --- | --- |
| 2024. gada 21. martā |  Nr.90/3(prot. Nr.3, 18.§) |

Par projektu bilances kontā “Nepabeigtā

būvniecība” uzkrāto izmaksu nodošanu

SIA “Liepājas tramvajs”

 Saskaņā ar Pašvaldību likuma 4. panta 19. punktu viena no pašvaldības autonomajām funkcijām ir organizēt sabiedriskā transporta pakalpojumus.

 Pamatojoties uz Liepājas pilsētas domes 2020. gada 12. novembra lēmumu Nr.568/17 “Par projektu “Tramvaja līnijas un piegulošās teritorijas pārbūve 2. kārta””, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna 5.3. uzdevuma “Attīstīt mūsdienīgu un ilgtspējīgu sabiedriskā transporta sistēmu (pārvadājumi un infrastruktūra) un viedus mobilitātes punktus” projektu VPr\_318 “Tramvaja līnijas un piegulošās teritorijas kompleksa rekonstrukcija, 2. kārta”, 2020. gada 26. novembra sadarbības līgumu Nr.1-2, kas noslēgts starp Liepājas pilsētas pašvaldību un sabiedrību ar ierobežotu atbildību “LIEPĀJAS TRAMVAJS” (turpmāk – SIA “Liepājas tramvajs”), kā arī Liepājas pilsētas domes 2021. gada 18. marta lēmumu Nr.86/3 “Par projektu “Tramvaja līnijas un piegulošās teritorijas pārbūve 4. kārta””, Liepājas pilsētas attīstības programmas 2015.-2020. gadam pielikuma Nr.2.1. “Rīcību plāns 2015.-2020. gadam” Rīcību 2.1.7.(2) “Veicināt videi draudzīga transporta izmantošanu pilsētā, prioritāri sabiedriskā transporta jomā un pašvaldības institūcijās”, pielikuma Nr.2.2. “Investīciju plāns 2015.-2020. gadam” projektu unikālais numurs Pr\_319. Projekta īstenošanas rezultātā apzaļumotā publiskā teritorija, apgaismojuma līnijas, inženierkomunikācijas (izņemot tramvaja kontakttīklus un tramvaju līniju elektroapgādes sistēmas), pieturvietas, gājēju celiņi, veloceliņi, kā arī ar tiem saistīto ceļu satiksmes organizācijas tehniskie līdzekļi un saistītā dokumentācija ir Liepājas Centrālās administrācijas uzskaitē. Ievērojot 2015. gada 29. decembrī noslēgto līgumu par sabiedriskā transporta (tramvaja) pakalpojuma sniegšanai nepieciešamās infrastruktūras nodrošināšanu, tramvaja līniju infrastruktūra, jauni tramvaju vagoni un sliežu ceļš ir SIA “Liepājas tramvajs” uzskaitē. Pēc būvdarbu pabeigšanas Liepājas Centrālajai administrācijai ir jānodod SIA “Liepājas tramvajs” tehniskās dokumentācijas izstrādes izmaksas jeb 75206,75 EUR bez PVN.

 Pamatojoties uz Pašvaldību likuma 10. panta pirmās daļas pirmo teikumu un izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Izslēgt no Liepājas Centrālās administrācijas bilances nepabeigtās būvniecības izmaksas 75206,75 EUR (septiņdesmit pieci tūkstoši divi simti seši *euro* un septiņdesmit pieci centi) vērtībā.

2. Liepājas Centrālās administrācijas Finanšu pārvaldei organizēt nodošanas un pieņemšanas akta sagatavošanu un apstiprināšanu.

3. Liepājas valstspilsētas pašvaldības izpilddirektora vietniekam būvniecības jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldes Pašvaldības budžeta uzskaites daļai, SIA “Liepājas tramvajs” |